Stesen MRT Taman Pertama

Stesen MRT Taman Pertama ialah stesen transit aliran massa (MRT) di tenggara Kuala Lumpur, Malaysia . Stesen ini adalah salah satu stesen dalam Laluan Sungai Buloh-Kajang. Stesen ini dinamakan sempena kawasan perumahan Taman Pertama yang terletak di utara stesen. Stesen ini dibuka pada 16 Julai 2017 di bawah pembukaan Fasa 2 laluan ini. Semasa pembinaan, stesen ini dikenali sebagai Taman Bukit Ria.

Ciri-ciri Stesen

Lokasi
Stesen ini terletak di Cheras, Kuala Lumpur dengan Jalan 2/90 di sebelah timur stesen dan  Jalan Cheras. Di sebelah barat daya stesen terletaknya persimpangan bulatan antara Jalan Loke Yew, Jalan Yaacob Latiff dan Jalan Cheras. Terletak berhampiran stesen adalah Taman Pertama, Taman Tenaga, Taman Bukit Ria, Hospital Veterinar Cheras, Pasar Malam Taman Bukit Ria, Cantik Apartment, SMK Cheras, SK Seri Cheras, Perumahan Awam Seri Sabah, pangsapuri mewah Sommerset Close, Lido Residency, Vistaria Residensi, Villa Vista Condominium dan Villa Seri Putri. Stesen ini juga terletak berhampiran bekas Velodrom Cheras yang dibagunkan menjadi pembangunan komersial.

Pelan stesen

Stesen ini adalah stesen bertingkat dengan tiga tingkat: aras tanah, aras legar dan aras platform. Stesen ini mempunyai dua platform sisi di atas ruang legar untuk perkhidmatan Laluan Sungai Buloh-Kajang. Terdapat kemudahan bagi Orang Kurang Upaya (OKU) seperti tanjakan, blok sentuh di lantai, tandas mesra OKU, butang lif rendah untuk pengguna kerusi roda, braille di butang lif dan kaunter rendah untuk pengguna kerusi roda.

Perkhidmatan bas
Bas RapidKL laluan 400 dan 450 berkhidmat di hentian bas Velodrom Business Park berdekatan stesen ini.

Rujukan

Laluan Sungai Buloh-Kajang
Stesen RapidKL
Stesen transit aliran deras di Kuala Lumpur